Document ID: /roh_data/filtered/Billingualer_Corpus_interleaved-de-rm.jsonl.gz/997

This is a text translated from German to Rumantsch Grischun.
Regierungschefs treffen sich zur 36. Plenarkonferenz - Die Arge Alp steht vor zukunftsweisenden Reformentscheiden

In der Arbeitsgemeinschaft der Alpenländer Arge Alp wird die Frage grundsätzlicher Reformen gestellt. Der Leitungsausschuss wird an der Regierungschefkonferenz vom 24. Juni 2005 in Trient den Regierungschefs verschiedene Reformvorschläge zur Diskussion vorlegen. Diese betreffen sowohl die Politik wie auch die Strukturen der Arge Alp.

Stärkung der Regierungschefkonferenz

An der letztjährigen Regierungschefkonferenz der Arge Alp hat die autonome Provinz Trient für zwei Jahre den Vorsitz der Arbeitsgemeinschaft übernommen. Unter deren Vorsitz steht die kommende Regierungschefkonferenz vor bedeutenden und zukunftsweisenden Reformentscheiden. Angestrebt wird in erster Linie eine Grundsatzdiskussion zur inhaltlichen und politischen Ausrichtung der Arbeitsgemeinschaft. Die Diskussionen gehen dabei von der richtigen Annahme aus, dass sich die Arge Alp aufgrund ihrer Mitgliederstruktur stark der EU angenähert hat und dass europäische Fragen die Agenda der Arge Alp wesentlich mitbestimmen. Die politische Ausrichtung der Arge Alp soll deshalb überprüft werden mit dem Ziel, die Regierungschefkonferenz noch stärker als schlagkräftiges Organ der gemeinsamen alpinen Politik zu positionieren.

Mit optimalen Strukturen in die Zukunft

Eine politische Stärkung der Arge Alp setzt gleichzeitig effiziente und gut funktionierende Strukturen voraus. In zweiter Linie sollen deshalb die für die Gestaltung der Zukunft zweckmässigen Strukturen diskutiert werden mit dem Ziel, die inhaltliche Kontinuität der Tätigkeit der Arge Alp zu gewährleisten.

Die Regierung des Kantons Graubünden hat klar signalisiert - in der Annahme, dass für alle Mitglieder der Arge Alp eine vorteilhafte und zugleich politisch effiziente Lösung gefunden wird - politische Mitverantwortung zu übernehmen und Regierungsmitglieder in die entsprechenden Gruppierungen zu delegieren. In Frage kommen für sie beispielsweise Interessenbereiche wie Regionalpolitik, Daseinsvorsorge und Verkehr.

Eine Vielzahl von neuen Projekten

Das Budget 2006 der Arge Alp sieht Gesamtausgaben von rund 500'000 Euro vor. Diese werden insbesondere für die Projektarbeit im Rahmen der vier Kommissionen eingesetzt. Die Projektanträge liegen vor. Sie umfassen:

Kultur und Bildung

- Ein Sportprogramm mit 25 Veranstaltungen, die von verschiedenen Regionen der Arge Alp durchgeführt werden.

- Die Organisation eines Symposiums zum Thema "Der Wert der Landschaft - Tourismus und Architektur in alpinen Regionen".

- Die Vorbereitungen für die 4. Auflage des Arge-Alp Lesepreises 2006-2007 mit deutsch- und italienischsprachiger Belletristik.

- Zwei Denkmalpflege Workshops in den Bereichen "Sicherung von Ruinemauerwerken" und "Kachelöfen".

- Die Redaktion und Veröffentlichung verschiedener Texte über die Alpin-Archäologie in der Zeitschrift Passland.

- Die Organisation eines internationalen Naturstimmen-Festivals in Toggenburg.

- Die Erarbeitung einer vergleichenden Studie zum Thema Schlaganfallversorgung.

- Die Durchführung von Ausstellungen und Wanderausstellungen zur Geschichte der Medizin (insbesondere der Gynäkologie und der Geburtshilfe).

Raumordnung, Landwirtschaft

- Die Analyse und anschliessende Dokumentation im Bereich "Förderung traditioneller Bauformen in ländlich geprägten Landschaften".

- Die Erarbeitung von Modellen für die nachhaltige Nutzung von Wirtschaftsdüngern aus der Viehwirtschaft in den Arge Alp Ländern.

Wirtschaft und Arbeit

- Die Weiterführung des im Jahre 2000 gestarteten Projekts "x-change". Dieses sieht den Austausch von Lehrlingen, Schülern und Bildungsverantwortlichen vor.

- Die Durchführung einzelner work packages unter dem Dach "Alp Net" zu Schlüsselthemen im Bereich Innovation und Technologie.

Verkehr

- Die Verkehrszählung im Bereich der Hautpverkehrsachsen der ARGE ALP, welche seit 1980 im Fünfjahresrhythmus durchgeführt wird.

- Die Umsetzung der SMA Studie über den grenzüberschreitenden Schienenpersonenverkehr.

- Die Schaffung einer Quelle-/Zielmatrix, welche die Verkehrsnachfrage in den ARGE ALP Ländern ermittelt.

Zur 36. Jahreskonferenz der Regierungschefs der Arge Alp vom 24. Juni 2005 in Trient werden Vertreterinnen und Vertreter folgender Länder, Provinzen und Kantone teilnehmen: Bayern, Bozen-Südtirol, Graubünden, Lombardei, Salzburg, St. Gallen, Tirol, Tessin, Trentino und Vorarlberg.

Weiterführende Informationen:

- Eine Übersicht über die wichtigsten Projekte der vier Kommissionen der Arge Alp kann

hier

herunter geladen werden.

-

www.argealp.org

Gremium: Regierung

Quelle: dt Standeskanzlei Graubünden

Data: 21.06.2005

Las scheffas ed ils scheffs da las regenzas sa scuntran a la 36avla conferenza plenara - La ARGE ALP ha da prender decisiuns da refurma progressivas

En la cuminanza da lavur da las regiuns alpinas ARGE ALP vegn fatga la dumonda da refurmas da princip. A chaschun da la conferenza da las scheffas e dals schefs da la regenza dals 24 da zercladur 2005 a Trento vegn la cumissiun da direcziun a preschentar a las scheffas ed als schefs da la regenza differentas propostas da refurma per la discussiun. Quellas pertutgan tant la politica sco er las structuras da la ARGE ALP.

Rinforzar la conferenza da las scheffas e dals schefs da la regenza

A la conferenza da las scheffas e dals schefs da la regenza da la ARGE ALP da l'onn passà ha la provinza autonoma da Trento surpiglià il presidi da la cuminanza da lavur per dus onns. Sut ses presidi sto la proxima conferenza da las scheffas e dals schefs da la regenza prender decisiuns da refurma impurtantas e progressivas. Tschertgada vegn en emprima lingia ina discussiun da princip en tge direcziun ch'il cuntegn e la politica da la cuminanza da lavur duai ir. Las discussiuns sa basan sin l'ipotesa giustifitgada che la ARGE ALP saja s'avischinada fermamain a la UE pervi da la structura da sias commembras e da ses commembers e che dumondas europeicas determineschian decisivamain er l'agenda da la ARGE ALP. La direcziun politica da la ARGE ALP duai pervi da quai vegnir examinada cun la finamira da posiziunar la conferenza da las scheffas e dals schefs da la regenza anc pli fitg sco organ efficazi da la politica alpina communabla.

Structuras optimalas per l'avegnir

In rinforz politic da la ARGE ALP premetta il medem mument structuras effizientas che funcziuneschan bain. Pervi da quai duain vegnir discutadas en segunda lingia las structuras ch'èn adequatas per concepir il futur, e quai cun la finamira da garantir la cuntinuitad dal cuntegn da las activitads da la ARGE ALP.

La regenza dal chantun Grischun ha signalisà cleramain - supponind ch'i possia vegnir chattada ina soluziun ch'è favuraivla ed il medem mument er politicamain effizienta per tut las commembras e per tut ils commembers da la ARGE ALP - da vulair surpigliar ina conresponsabladad politica e da delegar la commembra ed ils commembers da la regenza en las gruppaziuns correspundentas. En dumonda vegnan per exempel secturs d'interess sco la politica regiunala, la prevenziun da vita ed il traffic.

Blers projects novs

Il preventiv 2006 da la ARGE ALP prevesa expensas totalas da var 500'000 euros. Quels vegnan impundids spezialmain per la lavur da project en il rom da las quatter cumissiuns. Las dumondas da project èn avant maun. Ellas cumpiglian:

Cultura e furmaziun

- In program da sport cun 25 occurrenzas che vegnan realisadas da differentas regiuns da la ARGE ALP.

- L'organisaziun d'in simposi davart il tema "la valur da la cuntrada - turissem ed architectura en regiuns alpinas".

- Las preparaziuns per la 4. ediziun dal premi da lectura da la ARGE ALP 2006-2007 cun belletristica tudestga e taliana.

- Dus lavuratoris da la tgira da monuments en ils secturs "segirar las miraglias da ruinas" e "pignas da maiolica".

- La redacziun e la publicaziun da differents texts davart l'archeologia alpina en la revista "Passland".

- L'organisaziun d'in festival internaziunal da vuschs natiralas en il Toggenburg.

- L'elavuraziun d'in studi cumparativ areguard il provediment en cas d'ina apoplexia.

- La realisaziun d'exposiziuns e d'exposiziuns ambulantas davart l'istorgia da la medischina (spezialmain da la ginecologia e da l'assistenza al part).

Planisaziun dal territori, agricultura

- L'analisa e la documentaziun correspundenta en il sectur da la "promoziun da furmas da construcziun tradiziunalas en cuntradas cun caracter rural".

- L'elavuraziun da models per utilisar en moda persistenta ils ladims da l'allevament da muvel en ils pajais da la ARGE ALP.

Economia e lavur

- La cuntinuaziun dal project "x-change" ch'è vegnì lantschà l'onn 2000. Quel prevesa il barat d'emprendistas e d'emprendists, da scolaras e da scolars sco er da persunas responsablas per la furmaziun.

- La realisaziun da singuls uschenumnads "work packages" sut il titel dal "alp net" concernent temas centrals en il sectur da l'innovaziun e da la tecnologia.

Traffic

- La dumbraziun dal traffic sin las axas da traffic principalas da la ARGE ALP che vegn fatga dapi l'onn 1980 en in ritmus da tschintg onns.

- La realisaziun dal studi da la SMA davart il traffic transcunfinal da persunas che van cun il tren.

- La creaziun d'ina matrix da funtaunna/da finamira che eruescha la dumonda da traffic en ils pajais da la ARGE ALP.

Per la 36avla conferenza da las scheffas e dals schefs da la regenza da la ARGE ALP dals 24 da zercladur 2005 a Trento vegnan a sa participar represchentantas e represchentants dals suandants stadis, da las suandantas provinzas e dals suandants chantuns: Baviera, Bulsaun-Tirol dal sid, Grischun, Lumbardia, Salzburg, Son Gagl, Tessin, Tirol, Trentino e Vorarlberg.

Ulteriuras infurmaziuns:

- Ina survista dals projects ils pli impurtants da las quatter cumissiuns da la ARGE ALP po vegnir chargiada

qua

sin l'agen computer.

-

www.argealp.org

Gremi: regenza

Funtauna: rg chanzlia chantunala dal Grischun

Data: 21.06.2005